OpenLLM-France/wikimedia huggingface dataset:
# Nagashimalita

La nagashimalita és un mineral de la classe dels silicats. Rep el nom en honor d'Otokichi Nagashima (長島 乙 吉) (2 de setembre de 1890 - 4 de desembre de 1969), mineralogista amateur japonès. La kozoïta-(Nd) rep el nom del seu fill, el també mineralogista Kozo Nagashima.

## Característiques

La nagashimalita és un silicat de fórmula química Ba₄(V,Ti)₄B₂Si₈O$_{27}$(O,OH)₂Cl. Es tracta d'una espècie aprovada per l'Associació Mineralògica Internacional, i publicada per primera vegada el 1980. Cristal·litza en el sistema ortoròmbic. La seva duresa a l'escala de Mohs és 6.
Segons la classificació de Nickel-Strunz, la nagashimalita pertany a «09.CE - Ciclosilicats amb enllaços senzills de 4 [Si₄O₁₂]$^8$- (vierer-Einfachringe), sense anions complexos aïllats» juntament amb els següents minerals: papagoïta, verplanckita, baotita, taramel·lita, titantaramel·lita, barioortojoaquinita, byelorussita-(Ce), joaquinita-(Ce), ortojoaquinita-(Ce), estronciojoaquinita, estroncioortojoaquinita, ortojoaquinita-(La), labuntsovita-Mn, nenadkevichita, lemmleinita-K, korobitsynita, kuzmenkoïta-Mn, vuoriyarvita-K, tsepinita-Na, karupmøllerita-Ca, labuntsovita-Mg, labuntsovita-Fe, lemmleinita-Ba, gjerdingenita-Fe, neskevaaraïta-Fe, tsepinita-K, paratsepinita-Ba, tsepinita-Ca, alsakharovita-Zn, gjerdingenita-Mn, lepkhenelmita-Zn, tsepinita-Sr, paratsepinita-Na, paralabuntsovita-Mg, gjerdingenita-Ca, gjerdingenita-Na, gutkovaïta-Mn, kuzmenkoïta-Zn, organovaïta-Mn, organovaïta-Zn, parakuzmenkoïta-Fe, burovaïta-Ca, komarovita i natrokomarovita.

## Formació i jaciments

Va ser descoberta a la mina Mogurazawa, a la ciutat de Kiryuu, dins la prefectura de Gunma (Regió de Kanto, Japó). També al Japó ha estat descrita a la mina Tanohata, a la prefectura d'Iwate. Aquests dos indrets són els únics de tot el planeta on ha estat descrita aquesta espècie mineral.

## Referències

* ↑ «Nagashimalite» (en anglès). Mindat. [Consulta: 29 novembre 2019].
# Nicolau I Sanudo

Nicolau I Sanudo (? - 1341) fou duc de Naxos, fill i successor de Guillem I Sanudo el 1323.
El seu pare el va enviar en ajut dels Cavallers de Sant Joan en la seva conquesta de Rodes el 1309. El 1311 va dirigir el contingent de Naxos a la batalla de Cefisos i fou un dels pocs nobles llatins que va sobreviure. Va lluitar per Matilde, princesa d'Acaia, contra Ferran de Mallorca i fou fet presoner a la batalla d'Elis. El 1323 va succeir al seu pare. Va conquerir les illes de Santorini i Therasia el 1335 i va atacar Mykonos, sota un senyor de la família Ghisi a la dona del qual va capturar. El 1341 diverses illes foren atacades per Umur Beg, emir d'Aydın al que va haver de pagar tribut per primera vegada.
Es va casar amb Joana de Brienne, filla del comte Hug de Brienne i de Lecce. El 1341 fou breument regent d'Atenes quan va morir i com que no tenia fills el va succeir el seu germà Joan I Sanudo.

## Referències

Genealogia
# Narvi (satèl·lit)

Narvi, també conegut com a Saturn XXXI (designació provisional S/2003 S 1), és un satèl·lit natural de Saturn. Va ser descobert el 2003 per un equip d'astrònoms liderat per Scott S. Sheppard.
Narvi té uns 6,6 quilòmetres de diàmetre i orbita Saturn a una distància mitjana de 19.371.000 km en 1006,541 dies, amb una inclinació de 137° respecte a l'eclíptica (109° respecte a l'equador de Saturn), en direcció retrògrada i amb una excentricitat orbital de 0,320.
Narvi va ser anomenat el gener del 2005 en honor de Narvi, de la mitologia nòrdica.

## Enllaços externs

* IAU Working Group for Planetary System Nomenclature (anglès)
* IAUC 8116: Satellites of Jupiter and Saturn Arxivat 2006-05-05 a Wayback Machine. 11 d'abril del 2003 (descoberta) (anglès)
* MPEC 2003-G39: S/2003 S 1 8 d'abril del 2003 (efemèrides) (anglès)
* IAUC 8471: Satellites of Saturn Arxivat 2020-07-10 a Wayback Machine. 21 de gener del 2005 (anomenament) (anglès)
* ↑ URL de la referència: https://ssd.jpl.nasa.gov/?sat_phys_par. Data de consulta: 5 setembre 2020.
# Nawuris

Els nawuris són els membres d'un grup ètnic guang que viuen a les regions Volta i Septentrional a la riba del riu Oti a Ghana. Els nawuris tenen com a llengua materna el nawuri. Hi ha entre 14.000 i 19.000 nawuris. El seu codi ètnic és NAB59a i el seu ID és 13261.

## Situació territorial i pobles veïns

El nawuri es parla a les regions Volta i Septentrional, al nord del llac Volta al nord-est de Katiajeli, a l'oest del riu Oti.
Segons el mapa lingüístic de Ghana de l'ethnologue, el territori nawuri està situat a les dues ribes del riu Oti, una mica al nord d'on aquest desemboca al llac Volta. Dins del territori nawuri hi ha un petit territori en el que hi viuen els chales. A l'oest dels nawuris hi viuen els chumburungs i els gonja, al nord hi viuen els dagbanis, a l'est hi viuen els gikyodes i al sud hi viuen els kraches.
Els nawuris tenen dotze aldees al voltant del seu poblat principal: Kpandai que està situat a l'extrem oriental del districte de Salaga. Està a uns 70 km al nord de Kete Krachi.

## Etnologia

Els infants són marcats amb marques tribals per les seves mares als sis mesos d'edat. El nom se'ls hi dona quan tenen entre 6 i 8 mesos, normalment per part dels seus avis i àvies. Quan tenen 15 anys els nois i les noies fan una cerimònia d'iniciació.

## Economia

Els nawuris són principalment agricultors. També són caçadors, que era la seva ocupació tradicional. Els seus principals cultius són el nyam, la cassava, el corn de guinea, el blat de moro i el mill. Fabriquen cistells, eines, ceràmica i instruments de percussió.

## Llengua

La llengua materna dels nawuris és el nawuri. A més a més també parlen l'anglès.

## Religió i creences

Segons les seves creences tradicionals, pensen que la malaltia és deguda a haver ofès a un avantpassat. Si l'endeví pot esbrinar quin és l'avantpassat que ha rebut l'ofensa i prescriu els sacrificis pertinents es pot curar.
El 1944 la missió WEC va introduir el cristianisme a la regió.
Tres quartes parts dels nawuris són islàmics, el 15% creuen en religions africanes tradicionals i el 10% són cristians. El 40% dels nawuris cristians són catòlics, el 30% són protestants i el 30% pertanyen a esglésies independents. Segons la versió ampliada de la fitxa dels nawuris al joshuaproject, el 57% es consideren cristians.

## Referències

* 1 2 3 4 «Nawuri, a language of Ghana». ethnologue. [Consulta: 13 març 2015].
* 1 2 «Language: Nawuri». joshuaproject. [Consulta: 13 març 2015].
* ↑ «Nawuri in Ghana. Ethnology». joshuaproject. [Consulta: 15 març 2015].
* ↑ «Mapa lingüístic de Ghana. Els nawuris són el número 35». ethnologue. [Consulta: 15 març 2015].
* 1 2 3 «Nawuri in Ghana» (en anglès). joshuaproject. [Consulta: 15 març 2015].
* 1 2 «Nawuri in Ghana» (en anglès). joshuaproject. [Consulta: 15 març 2015].
* ↑ «Nawuri in Ghana. Religion». joshuaproject. [Consulta: 15 març 2015].

## Enllaços externs

* Perfil extens dels nawuri al joshuaproject Arxivat 2015-04-02 a Wayback Machine.
# Nit de por

Nit de por (títol original: Fright Night) és una pel·lícula estatunidenca dirigida per Tom Holland, estrenada l'any 1985. Ha estat doblada al català

## Argument

Charlie Brewster és un adolescent sense històries. Comparteix la seva vida entre la seva mare, la seva amiga, els seus companys i les seves sèries preferides a la televisió i les pel·lícules de terror de sèrie B. Tot queda trastocat quan descobreix que el seu nou i seductor veí és un vampir de raça difícil de combatre.

## Repartiment

* Chris Sarandon: Jerry Dandrige
* William Ragsdale: Charley Brewster
* Roddy McDowall: Peter Vincent
* Amanda Bearse: Amy Peterson
* Stephen Geoffreys: Ed Thompson anomenat el dimoni
* Jonathan Stark: Billy Cole
* Dorothy Fielding: la Sra. Brewster
* Art Evans: el tinent Lennox

## Rebuda

La pel·lícula va tenir un cert èxit comercial, informant aproximadament 24,922 milions de dòlars al box-office a Amèrica del Nord per un pressupost de 9 milions.
Ha rebut una critica molt favorable, recollint un 93 % de crítiques positives, amb una nota mitjana de 7,3/10 sobre la base de 29 crítics, en el lloc Rotten Tomatoes.

## Al voltant de la pel·lícula

* El rodatge va tenir lloc del 3 desembre de 1984 al 23 de febrer de 1985.
* William Ragsdale es va ferir un peu en l'escena de pànic de l'escala, rodada el 4 de desembre de 1984 Va caldre esperar tres setmanes perquè el rodatge es reprengués.
* La pel·lícula que Charley escolta en la seva habitació és Les cicatrius de Dracula (1970) amb Christopher Lee.
* Fright Night, un remake, ve ser dirigit per Craig Gillespie el 2011 amb Anton Yelchin i Colin Farrell.

## Premis

* 3 premis als Premis Saturn 1986 : millor pel·lícula de terror, millor guió i millor actor secundari (Roddy McDowall)
* Premi Dario Argento al Festival internacional de cinema fantàstic d'Avoriaz 1986
* Premi de la crítica al Fantasporto 1986

## Referències

* ↑ «FRIGHT NIGHT (18)». British Board of Film Classification, 10-09-1985. [Consulta: 26 octubre 2014].
* ↑ Champlin, Charles «Critic At Large: Fangs For Those Memories». Los Angeles Times, 16-03-1985 [Consulta: 23 gener 2016].
* ↑ 'Fright Night': A vampire film minus gore: 'Fright Night' stars vampire Thomas, Bob. Chicago Tribune (1963-Current file) [Chicago, Ill] 30 Aug 1985: nM.
* ↑ esadir.cat. Nit de por . esadir.cat.
* ↑ The New York Times. Fright Night (en anglès). The New York Times.
* ↑ Vampire, vous avez dit vampire ? a Box Office Mojo.
* ↑ Vampire, vous avez dit vampire ? a Rotten Tomatoes.
# Nasser Al-Hafi

Nasser al-Hafi —en àrab ناصر الحافي, Nāṣir al-Ḥāfī— (? - 1 de juliol de 2015) fou un advocat i polític egipci. Fou escollit a les eleccions al parlament egipci de 2011–2012 pel partit Llibertat i Justícia. El juny de 2015 fou sentenciat a mort in absentia per un tribunal egipci per una fuga a gran escala el 2011. L'1 de juliol de 2015 fou assassinat durant una incursió de la policia egípcia a la Ciutat 6 d'Octubre, un suburbi del Caire. El nombre de víctimes durant la incursió fou entre nou i tretze. Un portaveu dels Germans Musulmans qualificà la incursió de «massacre». Funcionaris de seguretat egipcis anomenaren el grup «militants armats», mentre que els Germans Musulmans van parlar d'un partit legal.

## Referències

* 1 2 3 «Egypt security forces kill nine 'armed men' in Cairo suburb: security sources» (en anglès). Reuters, 01-07-2015. Arxivat de l'original el 2015-07-02. [Consulta: 2 juliol 2015].
* 1 2 3 «Egyptian forces kill 13 Muslim Brotherhood members in Cairo attack» (en anglès). Middle East Eye.
# Nina Kessler

Nina Kessler (Breukelen, província d'Utrecht, 4 de juliol de 1988) és una ciclista neerlandesa professional des del 2010 i actualment a l'equip Hitec Products. Combina la carretera amb el ciclisme en pista.

## Palmarès en ruta

* 2012
** 1a a l'Acht van Chaam
* 2016
** Vencedora d'una etapa al BeNe Ladies Tour
* 2017
** 1a al Diamond Tour
* 2018
** 1a a la Fletxa d'Erondegem

## Palmarès en pista

* 2015
** Campiona dels Països Baixos en madison (amb Kirsten Wild)
* 2016
** Campiona dels Països Baixos en òmnium
** Campiona dels Països Baixos en madison (amb Kirsten Wild)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Norea

Norea és una figura en la cosmologia gnòstica. De vegades es diu que és el gnosticisme d'Adam, o la dona de Noè, i filla d'Eva. Norea es percep en el pensament gnòstic com Sofia després de la seva caiguda en desgràcia.
Durant molt de temps, Norea era conegut d'un resum d'un llibre anomenat Noria en la Panarion (Contra les heretgies) d'Epifani de Salamina (26,1. 3-9). D'acord amb Epifani, el Borborites, es considera Norea amb Pirra, l'esposa de Deucalió (un personatge similar al de Noè grec), perquè Nura significa "foc" en llengua siríaca. Va cremar l'Arca de Noè tres vegades. En un altre lloc (39.5.2) Epifani diu que el Sethianisme considera Horaia com l'esposa de Seth.
Els Manuscrits de Nag Hammadi descoberts l'any 1945 aporten nova informació sobre Norea. Al llibre Hipòstasi dels Arconts (La realitat dels governants), Norea és la filla d'Eva i la germana petita de Seth, tots dos són membres de la raça pura. Els arconts o (dimonis governants del món) decideixen de destruir el món amb un diluvi, però el seu cap, el malvat Demiürg, adverteix Noè que construeixi una arca, i que pugi Norea a bord. Però Noè la deixa, així bufa sobre l'arca i l'omple de flames. Els arconts tracten de violar-la, però ella crida Déu per ajuda. L'àngel Eleleth apareix i espanta els arconts que fugen abans de revelar el seu origen, ella és un fill de Déu.

## Bibliografia

* Robinson, James, ed. La Biblioteca de Nag Hammadi en anglès. 3a edició. San Francisco: Harper and Row, 1988. (Introducció a la traducció d'alguns textos amb informació sobre Norea)
* Stroumsa, AG GedaliahuSemillas Un altre:Els estudis realitzats en la mitologia gnòstica. Nag Hammadi Estudis 24. Leiden: Brill E. J., 1984.
# Nordstrandita

La nordstrandita és un mineral de la classe dels òxids. Rep el seu nom per Robert A. Van Nordstrand (1918-2000), qui va sintetitzar el compost l'any 1956.

## Característiques

La nordstrandita és un hidròxid de fórmula química Al(OH)₃. Cristal·litza en el sistema triclínic. La seva duresa a l'escala de Mohs és 3. És un mineral polimorf de la bayerita, la doyleïta i la gibbsita.
Segons la classificació de Nickel-Strunz, la nordstrandita pertany a «04.FE - Hidròxids (sense V o U) amb OH, sense H₂O; làmines d'octaedres que comparetixen angles» juntament amb els següents minerals: amakinita, brucita, portlandita, pirocroïta, theofrastita, portlandita, pirocroïta, bayerita, doyleïta, gibbsita, boehmita, lepidocrocita, grimaldiïta, heterogenita, feitknechtita, litioforita, quenselita, ferrihidrita, feroxihita, vernadita i quetzalcoatlita.

## Formació i jaciments

Va ser descrita gràcies a les mostres recollides en dos indrets: el mont Alifan, a la serralana Lamlan, a Guam, i a Gunong Kapor, a la localitat de Bau, a Borneo, Malàisia. Tot i que els jaciments on s'hi troba són escassos, ha estat descrita en tots els continents del planeta excepte a l'Antàrtida. Als territoris de parla catalana ha estat descrita únicament a les mines de Rocabruna, a Bruguers, Gavà (Barcelona).

## Referències

* ↑ «Nordstrandite» (en anglès). Mindat. [Consulta: 2 novembre 2017].
# Nombre 167

El nombre 167 (CLXVII) és el nombre natural que segueix el nombre 166 i precedeix el nombre 168. La seva representació binària és 10100111, la representació octal 247 i l'hexadecimal A7. És un nombre primer; altres factoritzacions són 1×167.

## Referències

* ↑ «Number 167: mathematical and symbolic properties | Crazy Numbers». [Consulta: 26 juliol 2021].
* ↑ «Nombres primers, nombres misteriosos, nombres meravellosos». Agrupació Astronòmica d'Osona. [Consulta: 17 abril 2022].
# Northlake (Carolina del Sud)

Northlake és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 3.659 habitants.

## Demografia

Segons el cens del 2000, Northlake tenia 3.659 habitants, 1.611 habitatges i 1.089 famílies. La densitat de població era de 333,2 habitants/km².
Dels 1.611 habitatges en un 24,6% hi vivien nens de menys de 18 anys, en un 59,7% hi vivien parelles casades, en un 5,5% dones solteres, i en un 32,4% no eren unitats familiars. En el 28,5% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,78.
Per edats la població es repartia de la següent manera: un 19,9% tenia menys de 18 anys, un 7,8% entre 18 i 24, un 28,3% entre 25 i 44, un 28,5% de 45 a 60 i un 15,5% 65 anys o més.
L'edat mediana era de 41 anys. Per cada 100 dones de 18 o més anys hi havia 97,1 homes.
La renda mediana per habitatge era de 51.371 $ i la renda mediana per família de 62.415 $. Els homes tenien una renda mediana de 44.236 $ mentre que les dones 30.125 $. La renda per capita de la població era de 28.912 $. Entorn de l'1,4% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Northlake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Northlake». American Fact Finder. Oficina del Cens dels Estats Units, 12-01-2010.
# Neurilemma

El neurilemma o beina de Schwann és una delicada membrana sense estructura que inclou a la mielina que en els nodes de Ranvier s'enfonsa i es posa en contacte amb l'axó. Probablement, és el producte de la cèl·lula de Schwann (o cèl·lula de la beina de mielina) de l'axó de la neurona. Forma la capa exterior de la fibra nerviosa en el sistema nerviós perifèric i intervé activament juntament amb el cos de la neurona en la conservació de la cèl·lula. Això és de gran importància, ja que les cèl·lules nervioses pràcticament no es reprodueixen, al contrari que la resta de cèl·lules que constitueixen els altres teixits del cos.
El neurilemma és capaç de constituir un tub de regeneració que guia el creixement d'un axó que hagi estat danyat a causa d'una lesió.

## Referències

* ↑ Elaine N. Marieb i Katja Hoehn. Human Anatomy & Physiology (7a Ed.). Pearson, 2007, p. 394-5. ISBN 0-805-35909-5.

## Vegeu també

* Guiatge axonal
* Degradació walleriana

## Enllaços externs

* Histologia en dmacc.edu (en anglès) </ small>
# North Apollo

North Apollo és una població dels Estats Units a l'estat de Pennsilvània. Segons el cens del 2000 tenia 1.426 habitants.

## Demografia

Segons el cens del 2000, North Apollo tenia 1.426 habitants, 583 habitatges, i 430 famílies. La densitat de població era de 1.019,6 habitants/km².
Dels 583 habitatges en un 31,9% hi vivien nens de menys de 18 anys, en un 57,1% hi vivien parelles casades, en un 12,9% dones solteres, i en un 26,2% no eren unitats familiars. En el 24% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,3% tenia menys de 18 anys, un 6,7% entre 18 i 24, un 27,8% entre 25 i 44, un 21,9% de 45 a 60 i un 19,4% 65 anys o més.
L'edat mediana era de 41 anys. Per cada 100 dones de 18 o més anys hi havia 86,5 homes.
La renda mediana per habitatge era de 30.417 $ i la renda mediana per família de 35.789 $. Els homes tenien una renda mediana de 31.905 $ mentre que les dones 20.333 $. La renda per capita de la població era de 14.025 $. Entorn del 12,1% de les famílies i el 13,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- North Apollo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- North Apollo». American Fact Finder. Oficina del Cens dels Estats Units, 12-01-2010.
# Novas Xeracións

Novas Xeracións de Galicia (Noves Generacions de Galícia) és l'organització juvenil del Partit Popular de Galícia.
S'autodefineix com "de centre reformista amb vocació galleguista dins de la filosofia del humanisme cristià i dels valors de la llibertat i de la democràcia". Des de 2017, el seu president és Adrián Pardo i el seu secretari general és Iago Acuña.

## Referències

* ↑ Núñez Seixas, Xosé M. Orígenes, desarrollo y mutaciones del nacionalismo gallego (1840-1982) (en castellà). Montpellier: Presses universitaires de la Méditerranée, 2015-04-21, p. 331–365. ISBN 978-2-36781-099-7.
* ↑ «Adrián Pardo, proclamado presidente de Novas Xeracións co 86% dos votos» (en gallec). Europa Press, 23-09-2017. [Consulta: 6 gener 2023].

## Enllaços externs

* Web d'aquesta formació
# Oberhallau

Oberhallau és un municipi del cantó de Schaffhausen (Suïssa).

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Nossa Senhora da Assunção

Nossa Senhora da Assunção, antiga seu o catedral d'Elvas, és un temple a la plaça de la República, a la freguesia d'Assunção, ciutat i municipi d'Elvas, al districte de Portalegre, a Portugal.
El 2014 l'antiga Seu d'Elvas va ser integrada en un nou projecte del Ministeri de Defensa Nacional, creat amb el suport de Turisme de Portugal, anomenat Turisme Militar, que té com a objectiu revitalitzar antics punts històrics de Portugal, amb la creació de rutes temàtiques basades en herois portuguesos.
L'església, situada al bell mig de la ciutat, forma part del conjunt de la guarnició fronterera i fortificació d'Elvas, inscrita com a Patrimoni Mundial de la UNESCO.

## Història

L'actual edifici fou alçat a partir del 1517 en substitució d'una església gòtica anterior. L'autor del projecte en estil manuelí degué ser Francisco de Arruda. L'obertura al culte se'n feu al 1537, amb les obres encara inacabades. De l'època manuelina data l'estructura general del temple, una església fortalesa amb cresteria de tres naus coberta amb volta nervada. El nàrtex d'entrada sota la torre i el portal lateral també són manuelins. El portal principal, de Miguel de Arruda, data del 1550 i té caràcter renaixentista.
El 1570 l'església és seu del bisbat d'Elvas, i ascendeix així a catedral (seu). En els segles XVII i XVIII se'n feren incomptables modificacions estilístiques que n'enriquiren l'interior. En l'època del bisbe Lourenço de Lencastre (1759-1780), en particular, la Seu guanya alguns altars en marbre d'Estremoz, com el de l'absis, realitzat per José Francisco de Abreu. També en aquesta època es realitza la talla daurada de l'òrgan, atribuït a l'italià Pascoal Caetano Oldovini. En destaca també la sala del canonge, construïda en el segle xvii. Durant la Guerra de Restauració, l'antiga Seu d'Elvas fou utilitzada com a lloc d'oració pel retorn dels milers de soldats. La diòcesi d'Elvas s'extingí al 1881. En la dècada del 2000 l'església fou restaurada.

## Referències

* ↑ «Turismo Militar».
* ↑ «Turismo Militar - Sé de Elvas».
* ↑ Garrison Border Town of Elvas and its Fortifications no sítio da UNESCO
* ↑ Rosário Gordalina. «Catedral de Elvas / Sé de Elvas / Igreja Paroquial de Nossa Senhora da Assunção». DGPC, 2007. [Consulta: 14 maig 2016].
* ↑ Igreja de Nossa Senhora da Assunção, antiga Sé de Elvas no sítio da Direcção Geral do Património Cultural.